Η αστική ευθύνη επί εργατικού ατυχήματος και ιδίως η αποκατάσταση της ηθικής βλάβης ή ψυχικής οδύνης ( 932 ΑΚ)
Creators: name: Χατζηπουργάνης, Ανέστης Σταύρου
Publisher: name: Aristotle University of Thessaloniki
Year: 2022
Subjects: Εργατικό ατύχημα
Ηθική βλάβη
Μη περιουσιακή ζημία
Work accident
Moral damage
Non-pecuniar loss

description: Ακόμα και σήμερα τα ατυχήματα που σχετίζονται με την εργασία παραμένουν σε απαράδεκτα υψηλά επίπεδα, για τον λόγο αυτόν στην παρούσα μελέτη επιχειρείται μια διεξοδική ανάλυση του νομικού πλαισίου που τα διέπει, έχοντας στόχο να αποτελέσει αρωγό στο δύσκολο έργο του κάθε συλλειτουργού της δικαιοσύνης, να προστατέψει και να υπερασπιστεί επαρκώς τα δικαιώματα του παθόντος εργαζομένου και της οικογένειάς του, στην περίπτωση που επέλθει το ατυχές συμβάν. Αρχικά, στην παρούσα μελέτη επιχειρείται η ανάλυση της έννοιας του εργατικου ατυχήματος, δηλαδή αναλύονται διεξοδικά οι συγκεκριμένες προϋποθέσεις που θα πρέπει να πληροί ένα ατύχημα για να χαρακτηριστεί ως εργατικό, με ειδική μνεία και στις ψυχικές παθήσεις. Στην συνέχεια, εξετάζονται λεπτομερώς τα ειδικά νομοθετήματα, με βάση τα οποία ο παθών εργαζόμενος μπορεί να αξιώσει την αποκατάσταση της περιουσιακής του ζημίας από το εργατικό ατύχημα, τόσο από τον εργοδότη του κατά το ν. 551/1915, όσο από τα Ταμεία Κοινωνικής Ασφάλισης, κατά τον α.ν. 1846/1951. Βεβαία, όπως επισημαίνεται στην παρούσα μελέτη, σε ελάχιστες πλέον περιπτώσεις ο παθών εργαζόμενος δικαιούται να ζητήσει την αποκατάσταση της περιουσιακής του ζημίας από τον εργοδότη του, ιδιαίτερα μετά την ενοποίηση των ασφαλιστικών ταμείων υπό την σκέπη του ΕΦΚΑ. Bαρύνουσα σημασία στην αντιμετώπιση των συνεπειών ενός εργατικού ατυχήματος αποδίδεται σήμερα στην κοινωνική ασφάλιση. Οι ασφαλιστικές παροχές όμως, δεν επαρκούν τις περισσότερες φορές για την κάλυψη των πραγματικών αναγκών που δημιουργεί το εργατικό ατύχημα στον παθόντα εργαζόμενο και την οικογένεια του. Η μόνη οδός λοιπόν, προκειμένου ο παθών εργαζόμενος να αμβλύνει τις δυσβάσταχτες συνέπειες, που μπορεί να προκληθούν από ένα εργατικο ατυχήμα, είναι μέσω της διεκδίκησης χρηματικής αποζημίωσης από τον εργοδότη του για την αποκατάσταση της μη περιουσιακής του ζημίας, δηλαδή για την αποκατάσταση της ηθικής του βλάβης ή της ψυχικής οδύνης των συγγενών του. Μάλιστα, η αξία της αποζημίωσης αυτής, ουκ ολίγες φορές, καταλήγει να είναι η υψηλότερη και σημαντικότερη από όλες τις υπόλοιπες παροχές που μπορεί να λάβει ο εργαζόμενος εξ εργατικού ατυχήματος και για τον λόγο αυτόν στην παρούσα μελέτη δίδεται ιδιαίτερη βάση και επιχειρείται μια εις βάθος και εξαιρετικά εκτενής αναφορά στο νομικό πλαίσιο που διέπει τη διεκδίκηση της χρηματικής αποζημίωσης του παθόντος εργαζομένου για την αποκατάσταση της ηθικής του βλάβης , καθώς και της ψυχικής οδύνης των συγγενών του (932 ΑΚ). Επιπλέον, επειδή συχνά τυγχάνει στην πράξη ένα εργατικό ατύχημα να αποτελεί ταυτόχρονα και τροχαίο, στην παρούσα μελέτη πραγματοποιείται συσχετισμός μεταξύ των νομικών διατάξεων που διέπουν τα εργατικά και τα τροχαία ατυχήματα, με ειδική αναφορά στον τρόπο λειτουργίας της ασφαλιστικής σύμβασης του ζημιογόνου αυτοκινήτου σε μια τέτοια περίπτωση. Ακόμη, στην παρούσα μελέτη αναλύονται και ζητήματα δικονομικού χαρακτήρα, αλλά και ζητήματα εφαρμοστέου δικαίου για την περίπτωση εργατικού ατυχήματος με στοιχεία αλλοδαπότητας. Τέλος, όσον αφορά τη μεθοδολογία της παρούσας μελέτης, να σημειωθεί πως η παρούσα μελέτη διαθέτει πλούσιες βιβλιογραφικές και κυρίως νομολογιακές παραπομπές, έχοντας λάβει υπόψιν τις πιο σύγχρονες αποφάσεις των δικαστηρίων της Χώρας μας.
description: Even nowadays, work-related accidents remain at unacceptable high levels, on account of that, this study attempts a thorough analysis of the legal framework that regulates the work accidents, with the aim of helping the difficult task of every agent of justice, to protect and adequately defend the rights of the victim worker and his family in case of an unfortunate work- incident. First of all, in the present study, it is attempted an analysis of the meaning of a work accident, namely in this study are analyzed in depth. the specific conditions that an accident must meet to be classified as a work accident , with special reference to mental illnesses. Then, it is examined thoroughly the specific legislation , based on which the victim can claim the compensation of his material damage due to the work accident, both from his employer according to law 551/1915 or from the Social Security Funds. , according to mandatory law 1846/1951. Although, as it is highlighted in the present study, in very few cases the victim has today the right to request compensation for his material damage from his employer, after the consolidation of the Social Security Funds under the umbrella of a Single Body of Social Security (named EFKA). Major importance of dealing with the consequences of a work accident is nowadays attributed to social security. Insurance benefits, however, are often not enough to cover the real needs caused by a work-accident for the injured worker and his family. The only way, for the suffering employee to relieve the unbearable consequences that a work accident may cause, is through claiming monetary compensation from his employer, to repair his non material damage, namely to restore his moral damage or the mental anguish of his relatives. In fact, the value of this compensation, most of the times, ends up being the highest and most important of all the other compensations that the victim worker can receive from a work accident and for this reason, in the present study, it is attempted an in depth analysis and an extremely extensive reference to the legal framework governing the claim for monetary compensation of the suffering employee for the restoration of his moral damage, as well as of the mental anguish of his relatives. (932 C.C). In addition, because it is frequent in real life, that a work accident can also be at the same and a car accident, in the present study it is made a correlation between the legal provisions governing work and car accidents, with specific reference to the operation of the insurance contract of the damaging car in such a case. Moreover, the present study analyzes issues of procedural matters, but also issues of applicable law in case of a work-accident with evidence of foreignness. Finally, regarding the methodology that the present study followed, it should be noted that the the present study has rich bibliographic and mainly case law references, having taken into account the most recent judgements of the Courts of our Country.